
[bookmark: Sujet][bookmark: References]Zakonodajna resolucija Evropskega parlamenta z dne 19. maja 2026 o osnutku sklepa Sveta o sprejetju Raziskovalnega programa Raziskovalnega sklada za premog in jeklo, o večletnih tehničnih smernicah za ta program, o večletnih finančnih smernicah za upravljanje sredstev Raziskovalnega sklada za premog in jeklo ter o razveljavitvi odločb 2003/77/ES in 2008/376/ES (06417/2026 – C10-0063/2026 – 2025/0398(NLE))
(Posvetovanje)
Evropski parlament,
–	ob upoštevanju osnutka Sveta (06417/2026),
–	ob upoštevanju drugega odstavka člena 2 Protokola št. 37 o finančnih posledicah izteka Pogodbe o ustanovitvi Evropske skupnosti za premog in jeklo ter o Raziskovalnem skladu za premog in jeklo, ki je priložen Pogodbi o Evropski uniji in Pogodbi o delovanju Evropske unije in na podlagi katerega se je Svet posvetoval s Parlamentom (C10-0063/2026),
–	ob upoštevanju člena 84 Poslovnika,
–	ob upoštevanju poročila Odbora za industrijo, raziskave in energetiko (A10‑0130/2026),
1.	odobri osnutek Sveta;
2.	poziva Svet, naj ga obvesti, če namerava odstopiti od besedila, ki ga je odobril Parlament;
3.	poziva Svet, naj se ponovno posvetuje s Parlamentom, če namerava bistveno spremeniti besedilo, ki ga je odobril Parlament;
4.	naroči svoji predsednici, naj stališče Parlamenta posreduje Svetu in Komisiji.

